Հավելված 6

ՀՀ կրթության, գիտության, մշակույթի

և սպորտի նախարարի 2025 թվականի

փետրվարի 3-ի N 11-Ն հրամանի

**«ՀԱՅԱՍՏԱՆԻ ՊԱՏՄՈՒԹՅՈՒՆ» ԱՌԱՐԿԱՅԻ ԾՐԱԳԻՐ**

**10-ՐԴ ԴԱՍԱՐԱՆ**

|  |  |
| --- | --- |
| **Թեմա 1.** | |
| **Հայկական լեռնաշխարհի վաղ պետական կազմավորումները Ք.ծ.ա. III-II հազարամյակներում** | |
| **Նպատակ** | |
| Զարգացնել Ք.ծ.ա. III-II հազ Հայկական լեռնաշխարհի վաղ պետական կազմավորումներիքաղաքական, հասարակական-տնտեսական և մշակութային կյանքի ձևավորման, զարգացման, անկման գործընթացները հետազոտելու հմտություններ: | |
| **Վերջնարդյունքներ** | |
| 1. Նկարագրի Հայկական լեռնաշխարհի աշխարհագրական դիրքի առանձնահատկությունները, պատմավարչական փոփոխությունները: 2. Ներկայացնի և վերլուծի Ք.ծ.ա. III-II հազ. վաղ պետական կազմավորումների ձևավորման պատմաշխարհագրական միջավայրի առանձնահատկությունները: 3. Վերլուծի վաղ պետական կազմավորումների քաղաքական, հասարակական-տնտեսական և մշակութային կյանքի ձևավորման, զարգացման և անկման պատճառահետևանքային կապերը, կատարի եզրահանգումներ: 4. Գնահատի և համեմատի Հայաստանի պատմության հայ նշանավոր գործիչների գործունեությունը՝ հատկապես շեշտադրելով պետական գործիչներին, առանձնահատուկ ուշադրություն դարձնելով պատմության ընթացքում կարևոր դերակատարում ունեցած կանանց: 5. Գնահատի Հայկական լեռնաշխարհի հնագույն պետական կազմավորումների տեղն ու դերը Հին Արևելքի քաղաքակրթությունների համակարգում: 6. Հետազոտի պատմաաշխարհագրական որևէ տեղանք կամ Ք.ծ.ա. III-I հազ. հնագիտական հուշարձան, փորձի կապեր գտնել հուշարձանի և տարածաշրջանի կամ համայնքի միջև: | |
| **Թեմայի բովանդակությունը** | |
| 1. Պետություն հասկացությունը և դրա ձևավորման, զարգացման և կայացման ուղիները: 2. Հայկական լեռնաշխարհի վաղ պետական կազմավորումները Ք.ծ.ա. III-II հազարամյակներում: 3. Ընկերային-տնտեսական կյանքը: 4. Քաղաքակրթական ձեռքբերումները և մշակութային կյանքը: | |
| **Առաջարկվող գործունեության ձևեր** | **Խաչվող հասկացություններ** |
| * Շնորհանդեսների ներկայացում * Էսսեի կամ ակնարկի պատրաստում * Սահիկաշարի կամ տեսանյութի պատրաստում * Համեմատական աղյուսակների գծապատկերների, կազմում * Բանավեճ, քննարկում * Խնդիրների առաջադրում և լուծումների ներկայացում ու քննարկում * Նախագծային աշխատանք * Քարտեզի հետ աշխատանք | **Ժամանակ և տարածություն**  Որտե՞ղ և ե՞րբ:   * Դիտարկել պատմության շրջադարձային իրադարձությունները, երևույթները, անհատների, հասարակությունների և քաղաքակրթությունների միջև փոխհարաբերությունները, անձի, ազգի և մարդկության տեսանկյունից: |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի պետական կազմավորումների և ժողովուրդների հետ հարաբերություններ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հասարակագիտություն -** «Պետություն», «Պետություն և մշակույթ», «Պետություն և տնտեսություն», «Պետություն և քաղաքացիական հասարակություն», «Պետություն և քաղաքականություն» թեմաներ  **Հայոց լեզու-** Հայերենը՝ որպես հնդեվրոպական լեզվաընտանիքի առանձին ու ինքնուրույն լեզվաճյուղ /հայերենի տեղն ու դերը հնդեվրոպական լեզվաընտանիքում:  **Արվեստ** - մշակույթի տարբեր բնագավառներ (ճարտարապետություն, կերպարվեստ, կիրառական արվեստ), պատմաճարտարապետական հուշարձաններ | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ11, Մ14, Մ16, Մ17, Մ18, Մ39, Մ40, Մ41, Մ44, Մ45 | |
|  | |
| **Հայկական լեռնաշխարհի պետությունները Ք.ծ.ա. IX-III դարերում** | |
| **Թեմա 2.** | |
| **Նպատակ** | |
| Զարգացնել Ք.ծ.ա. IX-III դարերի հայկական պետությունների քաղաքական, հասարակական-տնտեսական և մշակութային կյանքի ձևավորման, զարգացման, անկման գործընթացները և դրանց վրա աշխարհաքաղաքական գործոնների ազդեցությունները հետազոտելու հմտություններ: | |
| **Վերջնարդյունքներ** | |
| 1. Ներկայացնի Ք.ծ.ա. IX-III դդ. Հայկական լեռնաշխարհի պետությունները: 2. Վերլուծի Ք.ծ.ա. IX-III դդ. պետությունների քաղաքական, հասարակական-տնտեսական և մշակութային կյանքի ձևավորման, զարգացման և անկման պատճառահետևանքային կապերը, կատարի եզրահանգումներ: 3. Մեկնաբանի Վանի թագավորության նշանավոր արքաների և թագուհիների գործունեությունը և գնահատի գործունեության ազդեցությունը պատմության հոլովույթում: 4. Գնահատի Հայկական լեռնաշխարհի Ք.ծ.ա. IX-III դդ. պետությունների քաղաքակրթական ժառանգությունը հայոց և համաշխարհային մշակույթի համատեքստում, փորձի համեմատել տվյալ ժամանակաշրջանի այլ քաղաքակրթությունների ձեռքբերումների հետ: 5. Հետազոտի Վանի թագավորության ժամանակաշրջանի որևէ հուշարձան, փորձի ազդեցություն կամ կապեր գտնել ներկա կյանքի իրողությունների հետ: | |
| **Թեմայի բովանդակությունը** | |
| 1. Վանի թագավորության հիմնադրման նախադրյալները և պետության կայացման ընթացքը: 2. Թագավորությունից աշխարհակալություն: Վանի թագավորությունը տարածաշրջանային հզորագույն տերություն: 3. Վանի թագավորության թուլացումը և անկումը: 4. Վանի թագավորության պետական կարգը, բանակը, հասարակական-տնտեսական և մշակութային կյանքը: 5. Հայկազուն Երվանդյանների թագավորության հիմնադրումը: Հայաստանը և Աքեմենյան Իրանը Ք.ծ.ա. VI-IV դդ.: 6. Հայկական պետությունները Ք.ծ.ա. III դարում: 7. Հայկազուն Երվանդյանների թագավորության պետական կարգը, բանակը, հասարակական-տնտեսական և մշակութային կյանքը: | |
| **Առաջարկվող գործունեության ձևեր** | **Խաչվող հասկացություններ** |
| * Աղբյուրների ուսումնասիրություն * Շնորհանդեսների ներկայացում/ սահիկաշարեր, տեսանյութեր, պաստառներ/ * Էսսեի կամ ակնարկի ներկայացում * Հետազոտական աշխատանք * Տեսանյութի կամ ֆիլմի դիտում և քննարկում * Քննարկում, բանավեճ * Համեմատական աղյուսակների գծապատկերների, կազմում * Բանավեճ, քննարկում * Դերային (կերպարային) ներկայացում * Դաս-էքսկուրսիա | **Համաշխարհայնացում (գլոբալիզացիա) և կայունություն**  Ի՞նչ է փոխկապակցվածությունը:  Որո՞նք են համաշխարհայնացման առավելություններն ու մարտահրավերները:   * Մարդու ստեղծած համակարգերի և համայնքների փոխկա-պակցվածությունը, համաշխարհային և տեղական գործընթացների փոխհարաբերությունները, հնարավորությունները, ազդեցությունը մարդկության և շրջակա միջավայրի վրա: |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հասարակագիտություն -** «Պետություն», «Պետություն և մշակույթ», «Պետություն և տնտեսություն», «Պետություն և քաղաքացիական հասարակություն», «Պետություն և քաղաքականություն» թեմաներ  **Գրականություն –** ավանդազրույցներ, առասպելներ  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաննե**ր** | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ11, Մ14, Մ16, Մ17, Մ18, Մ39, Մ40, Մ41, Մ44, Մ45 | |

|  |  |
| --- | --- |
| **Թեմա 3.** | |
| **Միասնական հայկական պետությունից մինչև աշխարհակալ տերություն** | |
| **Նպատակ** | |
| Զարգացնել Արտաշեսյանների թագավորության հիմնադրման, զարգացման, անկման գործընթացները, դրանց վրա աշխարհաքաղաքական գործոնների ազդեցությունները, համաշխարհային պատմության մեջ թագավորության ունեցած դերակատարումը հետազոտելու հմտություններ: | |
| **Վերջնարդյունքներ** | |
| 1. Վերլուծի Արտաշեսյանների թագավորության պատմության կարևոր իրադարձություններն ու երևույթները: 2. Փաստարկի և բացատրի աշխարհաքաղաքական գործընթացների ազդեցությունը Արտաշեսյանների թագավորության հիմնադրման, զարգացման, աշխարհակալության ստեղծման և կործանման վրա: 3. Վերլուծի Արտաշեսյանների թագավորության քաղաքական, հասարակական-տնտեսական և մշակութային կյանքի ձևավորման, զարգացման և անկման պատճառահետևանքային կապերը, կատարի եզրահանգումներ: 4. Գնահատի Արտաշեսյանների թագավորության քաղաքակրթական ժառանգությունը հայոց և համաշխարհային մշակույթի համատեքստում, փորձի համեմատել տվյալ ժամանակաշրջանի այլ քաղաքակրթությունների ձեռքբերումների հետ: 5. Արժևորի անկախ ու զորեղ պետություն ունենալու անհրաժեշտությունը, գնահատի հայկական պետության տեղն ու դերը Հին աշխարհի պետությունների համատեքստում: 6. Հետազոտի Արտաշեսյան թագավորության ժամանակաշրջանի քաղաքաշինական ձեռքբերումները, փորձի ազդեցություն կամ կապեր գտնել ներկա իրողությունների հետ: | |
| **Թեմայի բովանդակությունը** | |
| 1. Նոր աշխարհակարգի ձևավորումը Մերձավոր Արևելքում. Արտաշեսյանների թագավորության հիմնադրումը: 2. Կենտրոնացված պետության ձևավորումը. Արտաշես I-ի բարեփոխումները: 3. Միասնական հայկական պետությունից անցում աշխարհակալ տերություն: 4. Տիգրան II Մեծի տերության ձևավորման աշխարհաքաղաքական միջավայրը: Աշխարհակալ բազմազգ տերություն. բազմամշակութային, հասարակական միջավայր: 5. Հայաստանը ինքնուրույն դերակատար աշխարհաքաղաքական իրողություններում։ Արտավազդ II: 6. Արտաշեսյանների թագավորության անկումը: 7. Արտաշեսյանների թագավորության պետական կարգը, բանակը, հասարակական-տնտեսական կյանքը: 8. Արտաշեսյան Հայաստանի մշակութային ժառանգությունը: Հելլենականությունը և Հայաստանը: | |
| **Առաջարկվող գործունեության ձևեր** | **Խաչվող հասկացություններ** |
| * Աղբյուրների ուսումնասիրություն * Գեղարվեստական ստեղծագործությունների ուսումնասիրություն * Շնորհանդեսների ներկայացում * Էսսեի կամ ակնարկի պատրաստում * Խնդիրների առաջադրում և լուծումների ներկայացում ու քննարկում * Նախագծային աշխատանք * Քարտեզի հետ աշխատանք * Դերային (կերպարային) ներկայացում * Դաս-էքսկուրսիա | **Անհատներ և հարաբերություններ**  Ո՞վ է պատմական անհատը:   * Պատմական գործիչների կյանքը, գործունեությունը, մշակութային ընդհանրությունները և տարբերությունները: Դիտարկել անհատի դերը և գործունեության ազդեցությունը պատմության հոլովույթում։ |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հասարակագիտություն -** «Պետություն», «Պետություն և մշակույթ», «Պետություն և տնտեսություն», «Պետություն և քաղաքացիական հասարակություն», «Պետություն և քաղաքականություն» թեմաներ  **Գրականություն –** ավանդազրույցներ, առասպելներ  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաններ | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ11, Մ14, Մ16, Մ17, Մ18, Մ39, Մ40, Մ41, Մ44, Մ45 | |

|  |  |
| --- | --- |
| **Թեմա 4.** | |
| **Մեծ Հայքի Արշակունյաց թագավորությունը** | |
| **Նպատակ** | |
| Զարգացնել Հայաստանում ավատատիրության հաստատաման, քրիստոնեության պետական կրոն հռչակման և Արշակունյաց թագավորության հիմնադրման, զարգացման, անկման գործընթացները հետազոտելու հմտություններ: | |
| **Վերջնարդյունքներ** | |
| 1. Բացատրի աշխարհաքաղաքական գործընթացների ազդեցությունը Արշակունյաց թագավորության հիմնադրման, ամրապնդման, զարգացման և անկման վրա: 2. Մեկնաբանի ժամանակի մարտահրավերներն ու դրանց դիմագրավման ուղղությամբ ձեռնարկված միջոցառումները: 3. Վերլուծի և քննարկի ավատատաիրական հասարակարգի ձևավորման և հաստատման գործընթացները և հասարակական կյանքի տարբեր ոլորտների կերպափոխությունները: 4. Առաջադրի պատմական զարգացումների այլընտրանքային տարբերակներ, կանխատեսումներ անի դրանց արդյունքների և հետևանքների վերաբերյալ։ 5. Գնահատի քրիստոնեության ընդունման անհրաժեշտությունն ու նշանակությունը։ 6. Գնահատի Արշակունիների թագավորության մշակութային ժառանգությունը հայոց և համաշխարհային մշակույթի համատեքստում, փորձի համեմատել նախորդ և արդի ձեռքբերումների հետ: | |
| **Թեմայի բովանդակությունը** | |
| 1. Արշակունյաց թագավորության ձևավորման նախադրյալները. Հայաստանը երկու գերտերությունների միջև 2. Հայաստանում քրիստոնեության ընդունումը որպես պետական կրոն 3. Ավատատիրական հարաբերությունների ձևավորումը 4. Պայքար թագավորական իշխանության ամրապնդման համար, թագավորության թուլացումը և անկումը 5. Արշակունյաց Հայաստանի պետական կառավարման համակարգը, բանակը տնտեսությունը, ընկերային առօրեական կյանքը: 6. Արշակունյաց Հայաստանի մշակութային և քաղաքակրթական ձեռքբերումները | |
| **Առաջարկվող գործունեության ձևեր** | **Խաչվող հասկացություններ** |
| * Աղբյուրների ուսումնասիրություն * Գեղարվեստական ստեղծագործությունների ուսումնասիրություն * Շնորհանդեսների ներկայացում * Էսսեի կամ ակնարկի պատրաստում * Հետազոտական աշխատանք   (հիմնախնդիրների հետազոտում և այլն)   * Խնդիրների առաջադրում և լուծումների ներկայացում ու քննարկում * Նախագծային աշխատանք * Քարտեզի հետ աշխատանք | **Կառուցվածք և գործառույթ**   * Պետական կառավարման կառուցվածքը և պաշտոնյաների գործառույթները |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հասարակագիտություն -** «Պետություն», «Պետություն և մշակույթ», «Պետություն և տնտեսություն», «Պետություն և քաղաքացիական հասարակություն», «Պետություն և քաղաքականություն» թեմաներ  **Գրականություն –** ավանդազրույցներ, առասպելներ, գեղարվեստական ստեղծագործություններ  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաններ | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ11, Մ14, Մ16, Մ17, Մ18, Մ39, Մ40, Մ41, Մ44, Մ45 | |

|  |  |
| --- | --- |
| **Թեմա 5**. | |
| **Պետականության դրսևորումները Հայաստանում** V - XIX դդ. **Դարերում** | |
| **Նպատակ** | |
| Զարգացնել նախարարական համակարգի ու պետական կազմավորումների պատմությունը և Բագրատունյաց թագավորության հիմնադրման, զորեղացման, անկման գործընթացները հետազոտելու հմտություններ: | |
| **Վերջնարդյունքներ** | |
| 1. Փաստարկի և բացատրի միջազգային աշխարհաքաղաքական գործընթացների հետևանքները Հայաստանի ներքաղաքական կյանքում V - XIX դդ.: 2. Վերլուծի և քննարկի ավատատիրական մասնատվածության հետևանքները: 3. Առաջադրի պատմական զարգացումների այլընտրանքային տարբերակներ, կանխատեսումներ անի դրանց արդյունքների և հետևանքների վերաբերյալ։ 4. Գնահատի Բագրատունիների թագավորության քաղաքակրթական ժառանգությունը հայոց մշակույթի համատեքստում, փորձի համեմատել նախորդ և արդի ժամանակաշրջանի ձեռքբերումների հետ: 5. Գիտակցի պատմական փորձի և ձեռբերումների յուրացման, զարգացման ու հաջորդ սերունդներին դրանց փոխանցման անհրաժեշտությունը։ | |
| **Թեմայի բովանդակությունը** | |
| 1. Նախարարական համակարգը V–IX դդ.: 2. Բագրատունյաց թագավորության հիմնադրումը. արտաքին ու ներքին նախադրյալները: 3. Բագրատունյաց թագավորության հզորացումը: 4. Անի թագավորության և ենթակա թագավորությունների փոխհարաբերությունները: 5. Անիի Բագրատունյաց թագավորության թուլացումն ու անկումը: 6. Բագրատունյաց Հայաստանի մշակութային և քաղաքակրթական ձեռքբերումները: 7. Պետականության դրսևորումները Հայաստանում (XI դարի երկրորդ կես – XIX դար): | |
| **Առաջարկվող գործունեության ձևեր** | **Խաչվող հասկացություններ** |
| * Աղբյուրների ուսումնասիրություն * Շնորհանդեսների ներկայացում * Էսսեի կամ ակնարկի պատրաստում * Հետազոտական աշխատանք   (հիմնախնդիրների հետազոտում և այլն)   * Սահիկաշարի կամ տեսանյութի պատրաստում * Խնդիրների առաջադրում և լուծումների ներկայացում ու քննարկում * Նախագծային աշխատանք * Քարտեզի հետ աշխատանք * Դերային (կերպարային) ներկայացում * Դաս-էքսկուրսիա | **Անհատական և մշակութային արժեհամակարգ**  Որքանո՞վ է մշակույթը կարևոր անհատի կյանքում:   * գաղափարների, համոզմունքների, արժեքների զգացողությունների, մշակութային դրսևորումների արժևորում * միջմշակութային արժեքների առնչությունների բացահայտում * ազգային ու համաշխարհային մշակութային արժեքները պահպանելու, զարգացնելու, փոխանցելու և հանրահռչակելու անհրաժեշտության արժևորում |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հասարակագիտություն -** «Պետություն», «Պետություն և մշակույթ», «Պետություն և տնտեսություն», «Պետություն և քաղաքացիական հասարակություն», «Պետություն և քաղաքականություն» թեմաներ  **Գրականություն –** գեղարվեստական ստեղծագործություններ  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաններ | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ11, Մ14, Մ16, Մ17, Մ18, Մ39, Մ40, Մ41, Մ44, Մ45 | |

|  |  |  |
| --- | --- | --- |
| **Թեմա 6.** | | |
| **Հայկական պետությունը Կիլիկիայում** | | |
| **Նպատակ** | | |
| Զարգացնել Կիլիկիայում հայկական պետության ձևավորման, զարգացման, անկման պատճառահետևանքային գործընթացները, հայ և համաշխարհային պատմության մեջ Կիլիկյան Հայաստանի տեղն ու դերը հետազոտելու հմտություններ: | | |
| **Վերջնարդյունքներ** | | |
| 1. Բացատրի միջազգային աշխարհաքաղաքական գործընթացների ազդեցությունը Կիլիկիայում հայկական պետության ձևավորման, զարգացման և անկման վրա: 2. Մեկնաբանի ժամանակի մարտահրավերներն ու դրանց դիմագրավման ուղղությամբ ձեռնարկված միջոցառումները: 3. Գնահատի Կիլիկյան Հայաստանի քաղաքակրթական ժառանգությունը հայոց և համաշխարհային մշակույթի համատեքստում, փորձի համեմատել նախորդ և արդի ժամանակաշրջանի ձեռքբերումների հետ: 4. Հետազոտի Կիլիկյան Հայաստանի պատմաճարտարապետական որևէ հուշարձան, առաջարկի տվյալ հուշարձանը աշխարհին հանրաճանաչ դարձնելու լուծումներ: | | |
| **Թեմայի բովանդակությունը** | | |
| 1. Հայկական միջավայրի ձևավորման նախադրյալները Կիլիկիայում և շրջակա տարածքներում: 2. Պետական կառավարման համակարգում հայկական և տեղական ավանդույթների միաձուլումը: 3. Բազմամշակութային միջավայրը Կիլիկիայում. հայկական քաղաքակրթությունը Կիլիկիայում: 4. Թագավորության անկումը. հայկական պետականության դրսևորումները Կիլիկիայում միասնական պետության անկումից հետո: 5. Կիլիկյան Հայաստանի պետական կառավարման համակարգը, բանակը, տնտեսությունը, ընկերային առօրեական կյանքը: 6. Կիլիկյան Հայաստանի մշակութային և քաղաքակրթական ձեռքբերումները: | | |
| **Առաջարկվող գործունեության ձևեր** | | **Խաչվող հասկացություններ** |
| * Աղբյուրների ուսումնասիրություն * Գեղարվեստական ստեղծագործությունների ուսումնասիրություն * Էսսեի կամ ակնարկի պատրաստում * Հետազոտական աշխատանք   (հիմնախնդիրների հետազոտում և այլն)   * Սահիկաշարի կամ տեսանյութի պատրաստում * Նկարի վերլուծություն * Բանավեճ, քննարկում * Խնդիրների առաջադրում և լուծումների ներկայացում ու քննարկում * Նախագծային աշխատանք * Քարտեզի հետ աշխատանք | **Անհատական և մշակութային արժեհամակարգ**  Որքանո՞վ է մշակույթը կարևոր անհատի կյանքում:   * գաղափարների, համոզմունքների, արժեքների զգացողությունների, մշակութային դրսևորումների արժևորում * միջմշակութային արժեքների առնչությունների բացահայտում * ազգային ու համաշխարհային մշակութային արժեքները պահպանելու, զարգացնելու, փոխանցելու և հանրահռչակելու անհրաժեշտության արժևորում | |
| **Միջառարկայական կապերը թեմայում** | | |
| **Համաշխարհային պատմություն** - տվյալ ժամանակաշրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր  **Գրականություն –** գեղարվեստական ստեղծագործություններ  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաններ | | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | | |
| Մ11, Մ14, Մ16, Մ17, Մ18, Մ39, Մ40, Մ41 | | |

|  |  |
| --- | --- |
| **Թեմա 7.** | |
| **Հայկական պետականության նորագույն շրջանը** | |
| **Նպատակ** | |
| Զարգացնել նորագույն շրջանում հայկական պետականության ձևավորման, զարգացման պատճառահետևանքային գործընթացները, Հայաստանի պատմության մեջ դրանց տեղն ու դերը հետազոտելու հմտություններ: | |
| **Վերջնարդյունքներ** | |
| 1. Ներկայացնի նորագույն շրջանի հայկական պետականության պատմության կարևոր իրադարձություններն ու երևույթները: 2. Մեկնաբանի միջազգային աշխարհաքաղաքական գործընթացների ազդեցությունը Հայաստանի երեք հանրապետությունների ձևավորման, զարգացման, Առաջին ու Խորհրդային հանրապետությունների անկման վրա: 3. Մեկնաբանի ժամանակի մարտահրավերներն ու դրանց դիմագրավման ուղղությամբ ձեռնարկված միջոցառումները: 4. Հետազոտի հայկական պետականության նորագույն շրջանի որևէ ակնառու գործչի գործունեություն կամ կարևոր իրադարձություն, բացահայտի գործչի կերպարի կամ իրադարձության ներկայացվածությունը գրականության մեջ և արվեստում: | |
| **Թեմայի բովանդակությունը** | |
| 1. Հայաստանի Առաջին Հանրապետության հռչակումը: Պետականաշինության գործընթացը: 2. Հանրապետությանը սպառնացող մարտահրավերները: 3. Հայաստանի Առաջին Հանրապետության տարածքային հիմնախնդիրները 1918-1920 թթ.: 4. Հայաստանի Առաջին Հանրապետության անկումը: Խորհրդային վարչակարգի հաստատումը Հայաստանում: Իշխանության մարմինների ձևավորումը: 5. ԽՍՀՄ կազմավորումը։ Խորհրդային Հայաստանը ԽՍՀՄ կազմում: 6. Խորհրդային Հայաստանի տարածքային հիմնախնդիրները: 7. Հայաստանի անկախության հռչակագիրը: Անկախության հանրաքվեի իրավական նշանակությունը: 8. Հայաստանի Երրորդ Հանրապետության կայացման գործընթացը: 9. Հայաստանի Երրորդ Հանրապետությունը որպես միջազգային իրավահարաբերությունների սուբյեկտ: | |
| **Առաջարկվող գործունեության ձևեր** | **Խաչվող հասկացություններ** |
| * Աղբյուրների ուսումնասիրություն * Գեղարվեստական ստեղծագործությունների ուսումնասիրություն * Շնորհանդեսների ներկայացում * Էսսեի կամ ակնարկի պատրաստում * Հետազոտական աշխատանք   (հիմնախնդիրների հետազոտում և այլն)   * Տեսանյութի կամ ֆիլմի դիտում և քննարկում * Սահիկաշարի կամ տեսանյութի պատրաստում * Բանավեճ, քննարկում * Խնդիրների առաջադրում և լուծումների ներկայացում ու քննարկում * Նախագծային աշխատանք | **Համակարգ (Պետություն)**  Որո՞նք են համակարգի բնորոշ հատկանիշները:   * Դիտարկել պետությունը որպես հասարակութան միասնական քաղաքական համակարգ: Դիտարկել պետությունը որպես հայրենիք։   **Անհատներ և հարաբերություններ**  Ո՞վ է պատմական անհատը:   * Պատմական գործիչների կյանքը, գործունեությունը, մշակութային ընդհանրությունները և տարբերությունները: Դիտարկել անհատի դերը և գործունեության ազդեցությունը պատմության հոլովույթում։ |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր  **Աշխարհագրություն** - աշխարհի երկրներ՝ տարածք, բնակչություն, քարտեզներ  **Հասարակագիտություն -** «Պետություն», «Պետություն և քաղաքացիական հասարակություն», «Պետություն և քաղաքականություն» թեմաներ  **Գրականություն –** գեղարվեստական ստեղծագործություններ  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաններ | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ11, Մ14, Մ16, Մ17, Մ18, Մ39, Մ40, Մ41 | |